Amenzay wis kraḍ, yerza tuɣalin n kra n tnaktin n tutlayt seg useggas ɣer wayeḍ, ayen iwimi sawalen s tefransist “ la demarche spiralée”. Deg umahil-agi ihi, nebɣa ad nẓer ma yella-d wassaɣ ger tnaktin n tutlayt akken i d-ttunefkent deg yidlisfusen n tmaziɣt d wayen yelmed yakan unelmad deg yiswiren iɛeddan. Ma ulac tamuɣli-agi, tuɣalin n tnaktin n tutlayt seg useggas ɣer wayeḍ, ad tuɣal am wakken d allus.